Innhald
Innhaldsliste 🔎︎

# Endra standardmalen

Når du opnar eit nytt dokument med Fil → Ny(tt) vert det opna eit tomt dokument basert på ein LibreOffice-mal. Du kan redigera, forandra eller byta ut denne malen, så det nye dokumentet inneheld dei tilpassa stilane dine eller anna innhald.

Du kan definera dokumentsmalar til kvart LibreOffice-program.

### Laga ein standardmal

1. Først opnar du ein LibreOffice-mal som finst frå før, eller du opnar eit nytt dokument. Du kan nå redigera dokumentet slik du vil ha den nye malen.

2. Lagra dokumentet med Fil → Malar → Lagra som mal. I dialogvindauget skriv du inn namnet på malen og merkjer av for Set som standardmal før du lagrar han i kategorien Mine malar.

3. Neste gong du opnar eit nytt dokument, vil det bruka den nye standardmalen.

### Endra ein standardmal

1. Vel Fil → Malar → Ordna malane.

2. Bruk Filter for å velja dokumenttypen.

3. Standardmalen er merkt med ein grøn hake. Høgreklikk på denne malen og vel Rediger.

4. Gjer dei ønskte endringane og vel Fil → Lagra og lukk dokumentet.

5. Når du opnar eit nytt dokument, vert den endra malen brukt.

LibreOffice vert levert med innebygde malar for presentasjonar. Desse kan ikkje redigerast, gjevast nye namn eller slettast. Ønskjer du å endra ein innebygd mal, opnar du eit dokument som brukar malen og lagrar det med eit anna namn som ein ny mal.

LibreOffice vert levert med innebygde malar for Writer. Desse kan ikkje redigerast, gjevast nye namn eller slettast. Ønskjer du å endra ein innebygd mal, opnar du eit dokument som brukar malen og lagrar det med eit anna namn som ein ny mal.

### Setja ein mal som standard

1. Vel Fil → Malar → Ordna malane.

2. Høgreklikk på malen du vil bruka som standard og vel Set som standard.

### Laga ein tilpassa mal

1. Først opnar du ein LibreOffice-mal som finst frå før, eller du opnar eit nytt dokument. Du kan nå redigera dokumentet slik du vil ha den nye malen.

2. Vel Fil → Malar → Lagra som mal. Skriv eit namn på malen, vel ein malkategori og lagra han

### Endra ein tilpassa mal

1. Vel Fil → Malar → Ordna malane.

2. Høgreklikk på malen som skal endrast og vel Rediger.

3. Gjer dei ønskte endringane og vel Fil → Lagra og lukk dokumentet.

### Lagra ein mal i mappa for malar

Du kan lagra kva dokument som helst som mal ved å velja filtypen «mal» i dialogvindauget for lagring.For å få tilgang til malen frå malhandsamaren, må du lagra malen i mappa for malar vist i Brukarstiar i Malar i LibreOffice → PreferansarVerktøy → Innstillingas → LibreOffice → Stiar. Som oftast er det enklare å lagra dokumentet som mal med Fil → Malar → Lagra som mal fordi malen då automatisk vert lagra i den rette mappa.

Den beste staden å arbeida med malar er malhandsamaren. Du kan opna malhandsamaren frå Fil → Ny(tt) → Malar og frå Fil → Malar → Ordna malane. Du kan også bruka tastesnarvegen Ctrl + Shift + N.